CELEX: 31983R2964
Language: el
Date: 1983-10-21 00:00:00
Title: Κανονισμός (ΕΟΚ) αριθ. 2964/83 της Επιτροπής της 21ης Οκτωβρίου 1983 για αναστολή των πωλήσεων αποκορυφωμένου γάλακτος σε σκόνη δυνάμει του κανονισμού (ΕΟΚ) αριθ. 443/77

Avis juridique important

|

31983R2964

Κανονισμός (ΕΟΚ) αριθ. 2964/83 της Επιτροπής της 21ης Οκτωβρίου 1983 για αναστολή των πωλήσεων αποκορυφωμένου γάλακτος σε σκόνη δυνάμει του κανονισμού (ΕΟΚ) αριθ. 443/77  

Επίσημη Εφημερίδα αριθ. L 289 της 22/10/1983 σ. 0035 - 0035

***** ΚΑΝΟΝΙΣΜΟΣ (ΕΟΚ) αριθ. 2964/83 ΤΗΣ ΕΠΙΤΡΟΠΗΣ  της 21ης Οκτωβρίου 1983  για αναστολή των πωλήσεων αποκορυφωμένου γάλακτος σε σκόνη δυνάμει του κανονισμού (ΕΟΚ) αριθ. 443/77  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 7 παράγραφος 5,  Εκτιμώντας:  ότι έχουν ληφθεί ειδικά μέτρα, για να ευνοήσουν τη διάθεση του αποκορυφωμένου γάλακτος σε σκόνη, με σκοπό να αντιμετωπιστεί η κατάσταση της αγοράς αυτού του προϊόντος που χαρακτηριζόταν από την ύπαρξη σημαντικών αποθεμάτων και περιορισμένων δυνατοτήτων διάθεσης· ότι πρόκειται, ιδίως, για τον κανονισμό (ΕΟΚ) αριθ. 443/77 της Επιτροπής της 2ας Μαρτίου 1977 περί πωλήσεως σε καθορισμένη τιμή αποβουτυρωμένου γάλακτος σε σκόνη που προορίζεται για τη διατροφή ζώων εκτός των νεαρών μόσχων (3), όπως τροποποιήθηκε τελευταία από τον κανονισμό (ΕΟΚ) αριθ. 2342/83 (4), που θεσπίστηκε για να επιτραπεί η χρησιμοποίηση στη διατροφή ζώων άλλων εκτός από νεαρούς μόσχους, αποκορυφωμένου γάλακτος σε σκόνη που βρίσκεται σε δημόσιο απόθεμα και δεν μπορεί να διατεθεί κατά τη διάρκεια μιας γαλακτοκομικής περιόδου υπό κανονικές συνθήκες·  ότι, για λόγους προϋπολογισμού, πρέπει να ανασταλούν προσωρινά οι πωλήσεις που πραγματοποιούνται δυνάμει του κανονισμού (ΕΟΚ) αριθ. 443/77· ότι, εντούτοις, αυτή η αναστολή δεν μπορεί να επηρεάσει τις υποχρεώσεις για αγορές που έχουν αναληφθεί πριν από την έναρξη ισχύος του παρόντος κανονισμού, δυνάμει του άρθρου 9 παράγραφος 6 του κανονισμού (ΕΟΚ) αριθ. 368/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2342/83·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλεται η εφαρμογή του κανονισμού (ΕΟΚ) αριθ. 443/77 μέχρι την 1η Νοεμβρίου 1983.  Εντούτοις, οι διατάξεις του κανονισμού (ΕΟΚ) αριθ. 443/77 εξακολουθούν να εφαρμόζονται για τις υποχρεώσεις για αγορές που έχουν αναληφθεί πριν από την έναρξη ισχύος του παρόντος κανονισμού, σύμφωνα με τις διατάξεις του άρθρου 9 παράγραφος 6 του κανονισμού (ΕΟΚ) αριθ. 368/77.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Οκτωβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 56.  (3) ΕΕ αριθ. L 58 της 3. 3. 1977, σ. 16.  (4) ΕΕ αριθ. L 225 της 18. 8. 1983, σ. 11.  (5) ΕΕ αριθ. L 52 της 24. 2. 1977, σ. 19.